2. Euroopan parlamentin päätöslauselma 24. huhtikuuta 2007, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka I - Euroopan parlamentti (C6-0465/2006 - 2006/2071(DEC))



Virallinen lehti nro 074 E , 20/03/2008 s. 0321 - 0336



2. Euroopan parlamentin päätöslauselma 24. huhtikuuta 2007, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka I — Euroopan parlamentti (C6-0465/2006 — 2006/2071(DEC)) Euroopan parlamentti, joka - ottaa huomioon Euroopan unionin yleisen talousarvion varainhoitovuodeksi 2005 [1], - ottaa huomioon Euroopan yhteisöjen lopullisen tilinpäätöksen varainhoitovuodelta 2005 — Nide I (SEC(2006)0915 — C6-0465/2006) [2], - ottaa huomioon selvityksen talousarvio- ja varainhallinnosta varainhoitovuonna 2005, pääluokka I — Euroopan parlamentti [3], - ottaa huomioon sisäisen tarkastajan vuosikertomuksen, - ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2005 [4] ja tarkastettujen toimielinten vastaukset, - ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta [5], - ottaa huomioon EY:n perustamissopimuksen 272 artiklan 10 kohdan ja 275 artiklan sekä Euratomin perustamissopimuksen 179 a artiklan, - ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [6] ja erityisesti sen 145, 146 ja 147 artiklan, - ottaa huomioon Euroopan parlamentin talousarvion toteuttamista koskevien sisäisten sääntöjen [7] 13 artiklan, - ottaa huomioon varainhoitoasetuksen 147 artiklan 1 kohdan, jonka mukaan toimielinten on pyrittävä kaikin tavoin toimimaan vastuuvapauden myöntämistä koskevaan Euroopan parlamentin päätökseen liitettyjen huomautusten mukaisesti, - ottaa huomioon työjärjestyksen 71 artiklan, 74 artiklan 3 kohdan ja liitteen V, - ottaa huomioon talousarvion valvontavaliokunnan mietinnön (A6-0094/2007), A. ottaa huomioon, ettei tilintarkastustuomioistuimen toimittamassa tarkastuksessa havaittu olennaisia virheitä (kohta 10.4), B. ottaa huomioon, että tilintarkastustuomioistuin huomautti valvonta- ja tarkastusjärjestelmissä olevan edelleen puutteita (kohdat 10.5-10.10), C. ottaa huomioon, että parlamentti luetteli vastauksissaan toimenpiteet tilintarkastustuomioistuimen havaitsemien puutteiden korjaamiseksi, D. ottaa huomioon, että Euroopan parlamentin työjärjestystä muutettiin 23. lokakuuta 2002 siten, että vastuuvapaus myönnetään pääsihteerin sijaan puhemiehelle, E. ottaa huomioon, että varainhoitovuotta 2004 koskevasta vastuuvapaudesta 26. syyskuuta 2006 annetun Euroopan parlamentin päätöslauselman [8] noudattamista olisi seurattava ja siihen sisältyvien suositusten täytäntöönpanon edistymistä arvioitava, F. ottaa huomioon, että neuvoston 19. heinäkuuta 2005 hyväksymät ja 28. syyskuuta 2005 annetut Euroopan parlamentin jäsenten asemaa koskevat säännöt [9] tulevat voimaan vuonna 2009 alkavan vaalikauden ensimmäisenä päivänä, G. ottaa huomioon Euroopan parlamentin avustajia koskevan koodeksin [10], jonka puhemiehistö hyväksyi 25. syyskuuta 2006; Euroopan parlamentin tilinpäätös erityisesti kiinteistöpolitiikan osalta 1. toteaa, että Euroopan parlamentti on kirjannut vuonna 2005 tuloja 112393557 euron arvosta (vuonna 2004 tuloja oli 117409824 euroa); 2. panee merkille seuraaviin summiin perustuvat parlamentin tilinpäätöstiedot varainhoitovuodelta 2005: (euroina) | Määrärahojen käyttö | Varainhoitovuoden 2005 määrärahat | Varainhoitovuodelta 2004 siirretyt määrärahat | Määrärahat 2005 | Käyttötarkoitukseen sidotuista tuloista saadut määrärahat | Varainhoitoasetuksen 9 artiklan 1 ja 4 kohta | Käytettävissä olevat määrärahat | 1264024722 (100 %) | 31412881 (100 %) | 281461344 (100 %) | Tehdyt sitoumukset | 1249096468 (98,82 %) | | - | Suoritetut maksut | 941932832 (75,40 %) | 29679028 (94,48 %) | 259853230 (92,32 %) | Vuodelle 2006 siirretyt määrärahat | | | | Varainhoitoasetuksen 9 artiklan 1 ja 2 kohta | 307163636 | | | Varainhoitoasetuksen 9 artiklan 1 kohta, 2 kohdan a alakohta ja 5 kohta | 200000 | | | Peruuntuvat määrärahat | 14728254 | - | 21608114 (7,68 %) | Tase 31. joulukuuta 2005: 1520822777 | 3. ottaa huomioon, että vuonna 2005 parlamentin talousarvioon otetuista määrärahoista sidottiin 98,82 prosenttia, joten peruuntumisaste oli 1,18 prosenttia, ja että talousarvion toteutumisaste oli edellisvuosien tapaan erittäin korkea; 4. muistuttaa kuitenkin, että korkea toteutumisaste johtuu osittain vuonna 1992 vakiintuneeksi käytännöksi omaksutuista keräilysiirroista, joilla kaikki vuoden lopussa käytettävissä olevat määrärahat siirretään kiinteistöjä koskeviin budjettikohtiin ja etenkin lainapääoman ennakkomaksuihin tulevien korkomaksujen vähentämiseksi; huomauttaa, että vuoden 2005 lopussa keräilysiirron avulla saatiin näin käyttöön 124144556 euroa (noin 10 prosenttia määrärahoista), joista - 75,7 miljoonaa euroa käytettiin Strasbourgissa sijaitsevien "Winston Churchill" (WIC)- ja "Salvador de Madariaga" (SDM)-rakennusten ostamiseen, - 46,2 miljoonaa euroa siirrettiin Brysselissä sijaitsevien D4- ja D5-rakennusten pitkäaikaisista vuokrasopimuksista aiheutuvien maksujen suorittamiseen aikaistetusti, - 2,3 miljoonaa euroa varattiin Vallettaan perustettavaa Eurooppa-taloa varten; lisäksi parlamentti osti tavanomaisten määrärahasiirtojen avulla yhdessä komission kanssa Eurooppa-talot Kööpenhaminasta (10,6 miljoonaa euroa) ja Haagista (7,4 miljoonaa euroa); 5. muistuttaa parlamentin toimivaltaisille elimille päätöksestään, jonka mukaan "...rakennuksiin käytettävistä palautettavista määrärahoista [...] tulisi sopia talousarviostrategian puitteissa" [11]; arvostelee näin ollen parlamentin toimivaltaisia elimiä siitä, etteivät ne ota talousarviota laatiessaan parlamentin kiinteistöpolitiikkaa riittävän selkeästi huomioon tulevien hankintojen osalta (budjettikohdassa "Kiinteän omaisuuden hankinta" on ollut vain pro memoria -merkinnät vuosina 2005, 2006 ja 2007); 6. toistaa vaatimuksensa siitä että Euroopan parlamentin talousarvion toteuttamista koskevien sisäisten sääntöjen 16 artiklaa on muutettava siten, että budjettivaliokunnan on annettava hyväksyntänsä kiinteistöhankkeille, joilla on huomattavia vaikutuksia parlamentin talousarvioon; 7. kehottaa jälleen budjettivallan käyttäjää suunnittelemaan talousarvion niin, että talousarvioesitykseen otetut määrärahat vastaavat parlamentin toimintalohkojen todellisia tarpeita; pyytää valtuutettuja tulojen ja menojen hyväksyjiä erittelemään vuotuisissa toimintakertomuksissaan selkeästi vuosittain saadut määrärahat, tehdyt sitoumukset, suoritetut maksut ja käyttämättä jääneet määrärahat; kehottaa lisäksi valtuutettuja tulojen ja menojen hyväksyjiä erittelemään - kuten on jo osittain tehtykin - syyt siihen, miksi määrärahoja ei käytetty kokonaan; 8. on tietoinen siitä, että tilintarkastustuomioistuin julkaisee lähitulevaisuudessa erityiskertomuksen toimielinten kiinteistöpolitiikasta; kehottaa asiasta vastaavaa valiokuntaa laatimaan tämän erityiskertomuksen perusteella valiokunta-aloitteisen mietinnön; katsoo lisäksi, että kyseisellä valiokunnalla olisi oltava halutessaan oikeus laatia kaikista tilintarkastustuomioistuimen erityiskertomuksista valiokunta-aloitteisia mietintöjä ilman etukäteen myönnettävää lupaa ja näille mietinnöille asetetun lukumäärän lisäksi; 9. pahoittelee, että parlamentin tiedotustoimistoja koskeva budjettikohta on yhä erittelemätön, ja toivoo kaikkia tiedotustoimistoja koskevaa parhaiden käytäntöjen tarkastelua, jossa otettaisiin huomioon kustannushyöty-suhde; Varainhoitovuotta 2005 koskevat tilintarkastustuomioistuimen huomautukset 10. pitää myönteisenä, ettei tilintarkastustuomioistuimen toimittamassa tarkastuksessa havaittu olennaisia virheitä (kohta 10.4); 11. ottaa huomioon tilintarkastustuomioistuimen huomautuksen, joka koskee henkilöstön palkkojen laskemiseen tarkoitettua uutta sovellusta, sekä asiasta vastaavan parlamentin yksikön vastauksen, jossa painotettiin, että systemaattinen valvontaohjelma on ollut käytössä maaliskuusta 2006 lähtien; 12. hyväksyy tilintarkastustuomioistuimen arvostelun, joka kohdistuu kiinteämääräisen korvauksen maksamiseen virkamatkoilta kolmen tavanomaisen toimipaikan välillä; huomauttaa kuitenkin, että parlamentin hallinnon tarkoituksena oli löytää tasapuolinen ratkaisu lainsäädännön vaatimusten ja parlamentin erikoisen työympäristön asettamien edellytysten välillä; pyytää tilintarkastustuomioistuinta seuraamaan kiinteämääräistä korvausta koskevan järjestelmän toimivuutta ja varoittamaan vastuuvapauden myöntävää viranomaista, mikäli havaitsee merkkejä väärinkäytöksistä; 13. ottaa huomioon, että tilintarkastustuomioistuin havaitsi puutteita Euroopan parlamentin jäsenten korvausten maksamisessa sovellettavissa valvonta- ja tarkastusjärjestelmissä (kohta 10.9); pitää huolestuttavana sitä, että vuoden 2006 puoliväliin mennessä vain 54 prosenttia palveluntarjoajista ja 29 prosenttia valtuutetuista maksajista oli toimittanut laskut heinäkuun 2004 ja kesäkuun 2005 väliseltä ajalta ottaa huomioon, että parlamentin jäsenten avustajakorvauksia koskeva sisäinen tarkastus saadaan valmiiksi ajoissa ennen vuoden 2006 vastuuvapausmenettelyä; Sisäisen tarkastajan vuosikertomus 14. toteaa, että sisäisen tarkastuksen yksikkö laati vuonna 2005 seitsemän kertomusta: sisäisen tarkastajan vuosikertomuksen sekä kertomukset pääosastojen sisäisen valvontajärjestelmän arvioinnin seurannasta, hankintamenettelystä ja kahdesta parlamentin tiedotustoimistosta (se antoi myös kaksi kertomusta Euroopan oikeusasiamiehestä); 15. pitää myönteisenä, että sisäinen tarkastaja oli valmis sekä avustamaan vastuuvapautta koskevan mietinnön esittelijää että esittelemään virallisesti - ensimmäistä kertaa suullisesti - vuosikertomuksen 2005 havainnot talousarvion valvontavaliokunnalle, mikä osoittaa, ettei sisäisen tarkastajan kertomus ole pelkkä sisäisen hallinnon väline vaan tärkeä viiteasiakirja vuotuisessa vastuuvapausmenettelyssä; 16. korostaa, että tarkastuksista on käynyt ilmi, että parlamentissa on edelleen meneillään siirtymävaihe kahden toisistaan täysin poikkeavan sisäisen valvonnan mallin välillä ja että sisäisen valvontajärjestelmän täysimääräinen toteuttaminen kaikilla osastoilla vie vielä aikaa; 17. pitää myönteisenä, että sisäinen tarkastaja keskittyi vuonna 2005 työssään hankintamenettelyyn ja vuosina 2003 ja 2004 toteutettujen sisäisen valvontajärjestelmän arviontien perusteella sovittujen toimintasuunnitelmien seurantaan; 18. korostaa hankintamenettelyjen osalta seuraavaa: - on saatava kohtuulliset takeet siitä, että tarjouksella pystytään täyttämään kyseessä olevat tarpeet ja että se on laillinen, kustannuksiltaan tehokas ja avoin, - on toimitettava selkeät ja kattavat tarjouskilpailuasiakirjat, - on määritettävä tarjouskilpailun ulkopuolelle sulkemista, valintaa ja sopimuksen tekemistä koskevat asianmukaiset kriteerit, - on varmistettava, että yhteydenpito tarjouskilpailun osallistujiin hoidetaan ajallaan, yhdenvertaisesti ja avoimesti, - avauslautakunnan päätösten avoimuus ja johdonmukaisuus on taattava, - tarjoukset on arvioitava ilmoitettujen kriteerien perusteella, - sopimuksia tehtäessä on laadittava täydellinen kirjausketju, - sopimusehtojen on vastattava tarjouseritelmiä, - näiden tavoitteiden täyttyminen edellyttää asianmukaista valvontaa hankintamenettelyn erittäin tärkeässä alkuvaiheessa, - hankintoja koskevien talousarviositoumusten ennakkotarkastuksia on tehostettava; 19. kehottaa tilintarkastustuomioistuinta tutkimaan viimeistään varainhoitovuonna 2008, missä määrin nämä tavoitteet on saavutettu hankintamenettelyjen alalla; 20. toistaa, että valtuutettujen tulojen ja menojen hyväksyjien käyttöön ottamissa sisäisissä valvontajärjestelmissä on seuraavat tavoitteet: voimassa olevan lainsäädännön, sääntöjen ja käytäntöjen noudattaminen, hallinnollisten tietojen ja merkintöjen luotettavuus sekä toimien taloudellisuus, tehokkuus ja vaikuttavuus; 21. muistuttaa lisäksi, että tulojen ja menojen hyväksyjien on noudatettava valvonnalle asetettujen tavoitteiden saavuttamiseksi 22:ta vähimmäisvaatimusta; toteaa, että nämä valvontaa koskevat vaatimukset voidaan ryhmitellä viiteen osa-alueeseen: valvontaympäristö, suoritusten ja riskien arviointi, tiedotus ja viestintä, valvontatoimet sekä seuranta (sisäinen tarkastus ja arviointi); 22. korostaa sisäisen valvontajärjestelmän osalta seuraavaa (sisäisen tarkastuksen yksikössä sovittiin 454 toimesta tulojen ja menojen hyväksymisestä vastaavien yksikköjen kanssa vuosina 2003/2004 ja toteutettiin seuranta sen selvittämiseksi, oliko toimet toteutettu asianmukaisesti; tähän mennessä 341 toimen tilanne on siis vahvistettu): - määrärahasiirroissa käytetyn tietoteknisen järjestelmän arvioinnin perusteella sovituista 37 toimesta vain kolme oli toteuttamatta vuoden 2005 lopussa ja yhdeksän oli toteutettu vain osittain, - sisäistä tarkastusta ja valvonnan tavoitteita koskevien vähimmäisvaatimusten noudattamisen arvioimiseksi sovituista 304 toimesta yksiköt olivat toteuttaneet kokonaan 150 ja osittain 86; loppujen 68 toimen toteuttamiseksi ne eivät olleet tehneet vielä mitään, - kaikkien muiden toistaiseksi toteuttamatta olevien toimien osalta sisäisen tarkastuksen yksikkö on tarkistanut aikataulua tulojen ja menojen hyväksymisestä vastaavien yksikköjen kanssa ja seuraa aikataulun toteutumista vuonna 2007; 23. pitää valitettavana, ettei parlamentin jäsenten avustajakorvauksia koskevaa tarkastusta saada valmiiksi ajoissa ennen vuoden 2005 vastuuvapausmenettelyä; kehottaa asiasta vastaavaa valiokuntaa kiinnittämään myöhemmin asianmukaista huomiota tähän tarkastukseen; Euroopan parlamentin taloushallinto 24. toteaa, että vuoden 2005 tulostiliin liitetty taloushallinnosta tehty analyysi tarjoaa hyvän yleiskuvan tarkastelun kohteena olevan vuoden tärkeimmistä taloudellisista tapahtumista; 25. huomauttaa, että vuonna 2005 osa parlamentin hallintotyöstä suunnattiin edelleen varainhoitoasetuksen uusiin vaatimuksiin mukautumiseen ottamalla käyttöön uusia valvontajärjestelmiä, toimintamalleja ja työmenetelmiä sekä suunnittelemalla koulutusohjelmia ja määrittämällä uusia vastuualueita; 26. toteaa, että ensikokemusten perusteella uuden varainhoitoasetuksen soveltaminen parlamentin kaltaisessa toimielimessä, jonka talousarvio on hallinnollinen, näyttää johtaneen joissakin tapauksissa liian monimutkaisiin järjestelmiin ja rahoitusjärjestelyihin; 27. toteaa, että osa pääosastoista on edelleen sillä kannalla, että varainhoitoasetuksen ja sen täytäntöönpanosääntöjen tietyt säännökset lisäävät kohtuuttomasti koko sisäisen valvontamenettelyn byrokratiaa ja hallintorasitteita; 28. toteaa, että entisellä varainhoidon valvonnan pääosastolla 18 työntekijää (20:stä) hoiti valvontatehtäviä, kun taas uuden varainhoitoasetuksen mukaisessa uudessa järjestelmässä 44 työntekijää huolehtii näistä tehtävistä eri pääosastoilla, minkä lisäksi sisäisen tarkastuksen yksikössä on (yhteensä 12 työntekijästä) 10 tarkastajaa; 29. toistaa jälleen 26. syyskuuta 2006, 12. huhtikuuta 2005 [12], 21. huhtikuuta 2004 [13] ja 8. huhtikuuta 2003 [14] antamissaan päätöslauselmissa esittämänsä näkemyksen, jonka mukaan "vastuuvapausmenettelyä ei pitäisi soveltaa ainoastaan parlamentin pääsihteerin ja hallinnon hallintotoimiin vaan myös toimielimen hallintoelinten, nimittäin puhemiehen, puhemiehistön ja puheenjohtajakokouksen, tekemiin päätöksiin"; 30. painottaa, että parlamentti ei myönnä vastuuvapautta pääsihteerille vaan puhemiehelle, koska viime kädessä poliittisessa vastuussa talousarvion valmistelusta ja täytäntöönpanosta ovat valitut jäsenet, eivät virkamiehet; kehottaa siksi puhemiestä ja talousarviokysymyksistä vastaavaa varapuhemiestä osallistumaan talousarvion valvontavaliokunnan tuleviin kokouksiin asianmukaisesti ja sopimaan valiokunnan kanssa soveltuvista puitteista vastuuvapausmenettelyn yhteydessä käytävää hedelmällistä poliittista vuoropuhelua varten; 31. pitää myönteisenä, että puhemiehistö on aloittanut keskustelun suhteistaan budjettivallan käyttäjään ja vastuuvapauden myöntämisestä vastaavaan viranomaiseen selventääkseen, mitä parlamentin hallintoelinten jäsenten poliittinen vastuu käytännössä tarkoittaa taloudellisilta vaikutuksiltaan merkittävien toimivaltuuksien ja päätösten yhteydessä; kehottaa uutta puhemiehistöä jatkamaan tätä keskustelua, johon kaikki asianosaiset valiokunnat osallistuvat; 32. pitää myönteisenä, että pääsihteeri on laatinut ytimekkään ja helppotajuisen asiakirjan, jossa selitetään vuosien 2004 ja 2005 talousarviota ja joka on saatavilla myös parlamentin Internet-sivustolla; Pääjohtajien toimintakertomukset 33. huomauttaa, että parlamentin pääsihteeri välitti pääjohtajien vuoden 2005 toimintakertomukset talousarvion valvontavaliokunnalle 10. huhtikuuta 2006; huomauttaa myös, että pääsihteeri, joka on valtuutettu tulojen ja menojen hyväksyjä, ilmoitti samalla saaneensa tyydyttävät takeet siitä, että parlamentin talousarvio on toteutettu moitteettoman varainhoidon periaatteiden mukaisesti ja että käyttöön otettu valvontajärjestelmä antaa riittävät takeet tilien perustana olevien toimien laillisuudesta ja asianmukaisuudesta; 34. pitää myönteisenä, että kaikki pääjohtajat ovat antaneet varauksettoman tarkastuslausuman yksiköidensä rahoitustoimista; 35. antaa tunnustuksen edistymisestä vuotuisten toimintakertomusten sisällön ja rakenteen yhdenmukaistamisessa; on kuitenkin edelleen sitä mieltä, että luettavuutta ja vertailtavuutta pitäisi pystyä edelleen parantamaan; pyytää yksikköjään lisäämään sivun pituisen tiivistelmän, jossa ilmoitetaan saadut määrärahat, tehdyt sitoumukset, suoritetut maksut sekä se, mitä käyttämättä jääneille määrärahoille tehtiin (esimerkiksi siirrot vuodelta toiselle tai budjettikohdista toisiin sekä keräilysiirrot), ja kuluneen varainhoitovuoden tärkeimmät tapahtumat; 36. toteaa, että toimintakertomusten päätelmistä käyvät ilmi seuraavat yleisluontoiset haasteet: - sisäisen valvontajärjestelmän toteuttaminen vie oletettua enemmän aikaa, - talousarvion toteuttaminen uuden varainhoitoasetuksen mukaisesti, - poliittisten pyyntöjen täyttäminen lyhyellä varoitusajalla, - uuden henkilöstön palkkaaminen ja perehdytys; Julkiset hankinnat 37. muistuttaa, että varainhoitoasetuksen soveltamissääntöjen [15] 54 ja 119 artiklan mukaisesti toimielimet toimittavat budjettivallan käyttäjälle selvitykset neuvottelumenettelyistä ja hankinnoista, jotka eivät kuulu julkisista hankinnoista annettujen direktiivien soveltamisalaan; huomauttaa, että yli 50000 euron suuruisista, mutta edellä tarkoitetuissa direktiiveissä annetun rajan alle jäävistä hankinnoista vastaavia palveluntarjoajia koskeva luettelo julkaistaan virallisessa lehdessä ja 13800-50000 euron arvoiset sopimukset julkaistaan toimielinten Internet-sivustoilla; toteaa lisäksi, että vuonna 2003 parlamentti pyysi pääsihteeriään laatimaan vuosittain kertomuksen tehdyistä hankintasopimuksista [16]; 38. toteaa, että vuosikertomus sisältää seuraavat tiedot vuonna 2005 tehdyistä hankintasopimuksista, joiden arvo oli vähintään 13800 euroa: Sopimustyyppi | Määrä (suluissa vastaava tieto vuodelta 2004) | Osuus (suluissa vastaava tieto vuodelta 2004) | Arvo euroissa (suluissa vastaava tieto vuodelta 2004) | Osuus (suluissa vastaava tieto vuodelta 2004) | Palvelut | 199 (229) | 64 % (58 %) | 89551639 (180927304) | 44 % (75 %) | Tavarantoimitukset | 53 (99) | 17 % (25 %) | 29036604 (26500867) | 14 % (11 %) | Urakat | 48 (60) | 15 % (15 %) | 13763856 (18876271) | 7 % (8 %) | Rakennukset | 12 (4) | 4 % (2 %) | 73149658 (15593025) | 35 % (6%) | Yhteensä | 312 (392) | 100 % | 205501756 (241897467) | 100 % | Menettelytyyppi | Määrä (suluissa vastaava tieto vuodelta 2004) | Osuus (suluissa vastaava tieto vuodelta 2004) | Arvo euroissa (suluissa vastaava tieto vuodelta 2004) | Osuus (suluissa vastaava tieto vuodelta 2004) | Arvo euroissa (suluissa vastaava tieto vuodelta 2004) | Avoin | 64 (95) | 21% (24 %) | 94187176 (157909034) | 71 % (70 %) | 1471675 (1662200) | Rajoitettu | 112 (110) | 37% (28 %) | 26676276 (39897441) | 20 % (18 %) | 238181 (362704) | Neuvottelu | 124 (183) | 42% (48 %) | 11488646 (28497967) | 9 % (12 %) | 92650 (155727) | Yhteensä | 300 (388) | 100% | 132352098 (226304442) | 100 % | 441174 (585259) | 39. huomauttaa, että 312 tehdystä sopimuksesta 147:n arvo oli vähintään 50000 euroa ja 165:n arvo oli 13800-50000 euroa; pyytää parlamentin hallintoa pohtimaan, ovatko tarkistetun varainhoitoasetuksen mukaiset menettelyt riittävän tehokkaat jälkimmäisen tyyppisten sopimusten tekemiseksi; 40. muistuttaa, että sisäinen tarkastaja on suorittanut koko toimielimen laajuisen hankintamenettelyn tarkastuksen ja hänen suosituksensa on ilmoitettu edellä; 41. pitää myönteisenä, että arvon perusteella 91 prosenttia sopimuksista tehtiin joko avointa menettelyä (71 prosenttia) tai rajoitettua menettelyä (20 prosenttia) noudattaen; 42. panee merkille pääsihteerin vastauksen [17], jossa kerrottiin, mitä toimenpiteitä oli tehty sopimustietokannan perustamiseksi varainhoitoasetuksen 95 artiklan mukaisesti; tunnustaa samalla, että tarkistetussa varainhoitoasetuksessa säädetään kaikkien toimielinten yhteisestä keskitetystä tietokannasta, jota komissio hallinnoi; Poliittiset ryhmät (tilinpäätöksen ja menettelyjen tarkastelu — budjettikohta 3701) 43. muistuttaa, että alamomentin 3701 määrärahojen käyttöä koskevien sääntöjen [18] 2.7.3 kohdassa edellytetään, että puhemiehistö ja talousarvion valvontavaliokunta käsittelevät poliittisten ryhmien tarkastetut tilinpäätökset parlamentin työjärjestyksessä niille myönnetyn toimivallan mukaisesti; 44. toistaa, että poliittiset ryhmät vastaavat itsenäisesti parlamentin talousarviosta niille myönnettyjen määrärahojen hallinnosta ja käytöstä ja että alamomentin 3701 määrärahojen käyttöä koskevat ehdot eivät kuulu toimielimen sisäisen tarkastuksen yksikön toimivaltaan; 45. pitää myönteisenä, että poliittiset ryhmät ovat julkaisseet talousarvion toteuttamista koskevat sisäiset sääntönsä sekä vuoden 2005 tilinpäätöksensä parlamentin verkkosivustolla; 46. toteaa, että vuonna 2005 alamomentin 701 määrärahat jakautuivat seuraavalla tavalla: (1000 euroa) | Käytettävissä oleva määrä yhteensä | 61973 | Sitoutumattomat jäsenet | 1329 | Ryhmien käytettävissä oleva määrä | 60644 | Ryhmä | Parlamentin talousarviosta kohdennetut määrärahat | Ryhmän omat ja siirretyt varat | Menot 2005 | Käyttöaste | Määrärahojen siirron yläraja [19] | Siirretty vuodelle 2006 | PPE-DE | 17282 | 4510 | 15066 | 69 % | 8641 | 6727 | PSE | 13107 | 5447 | 11679 | 63 % | 6554 | 6554 | ALDE | 5783 | 2251 | 4354 | 54 % | 2892 | 2892 | Verts/ALE | 2712 | 777 | 2448 | 71 % | 1356 | 1040 | GUE/NGL | 2726 | 1223 | 2735 | 69 % | 1363 | 1214 | UEN | 1672 | 284 | 1525 | 78 % | 836 | 430 | IND/DEM | 2182 | 688 | 2044 | 71 % | 1091 | 826 | Sitoutumattomat | 1110 | 219 | 986 | 74 % | 555 | 260 | YHTEENSÄ | 46575 | 15399 | 40837 | 66 % | 23287 | 19942 | 47. toteaa poliittisten ryhmien ulkopuolisten tilintarkastajien vahvistaneen, että kirjanpito on suoritettu voimassa olevien sääntöjen ja kansainvälisten tilinpäätösstandardien mukaisesti; 48. toteaa, että puhemiehistö hyväksyi 3. heinäkuuta 2006 poliittisten ryhmien talousarvioiden toteuttamista koskevat kertomukset sekä tilintarkastajien kertomukset; huomauttaa, että PSE-ryhmä palautti 322107 euroa ja ALDE-ryhmä palautti 788845 euroa käyttämättä jääneitä varoja parlamentin talousarvioon, sillä kyseisiä summia ei voitu siirtää seuraavalle vuodelle; 49. toteaa, että poliittiset ryhmät käyttivät keskimäärin vain 66 prosenttia käytettävissä olleista määrärahoista (vuonna 2004 käytettiin 74 prosenttia); Euroopan tason poliittiset puolueet 50. toteaa, että Euroopan tason poliittisten puolueiden vuoden 2005 tilit esitettiin seuraavasti: (euroina) | Sopimuksen mukaisen vuoden 2005 talousarvion toteutuminen | Puolue [20] | Omat varat | Euroopan parlamentilta saatu tuki yhteensä | Tulot yhteensä | Tuen osuus tukikelpoisista menoista (enint. 75 %) | PPE | 1053583,60 | 2398941,14 | 3452524,74 | 70,08 % | PSE | 848943,72 | 2489175,00 | 3338118,72 | 74,76 % | ELDR | 358234,17 | 819562,69 | 1177796,86 | 70,10 % | EFGP | 205699,82 | 568261,00 | 773960,82 | 73,64 % | AEN | 38184,98 | 114330,48 | 152515,46 | 74,96 % | PDE | 85932,25 | 253933,49 | 339865,74 | 74,86 % | GE | 121956,00 | 365868,00 | 487824,00 | 69,49 % | EFA | 84530,51 | 217906,00 | 302436,51 | 72,05 % | Yhteensä | 2797065,05 | 7117977,80 | 10025042,85 | 72,18 % | 51. korostaa poliittisten puolueiden ulkopuolisten tilintarkastajien vahvistaneen, että kirjanpito on suoritettu Euroopan tason poliittisia puolueita ja niiden rahoitusta koskevista säännöistä 4. marraskuuta 2003 annetun Euroopan parlamentin ja neuvoston asetuksen (EY) N:o 2004/2003 [21] mukaisesti ja että kirjanpidossa annetaan oikea ja totuudenmukainen kuva poliittisten puolueiden taloudellisesta tilanteesta varainhoitovuoden 2005 päättyessä; 52. huomauttaa kuitenkin, että - Euroopan vasemmistopuolue (GE) ylitti alustavan talousarvionsa ja teki 42000 euron tappion, jota nykyinen pääoma ei kata kokonaan; toteaa, että puolueen on näin ollen parannettava huomattavasti sisäistä tarkastusjärjestelmäänsä ja että se on pääomitettava välittömästi uudelleen, jotta vuoden 2005 vastattavat saadaan katettua ja jotta varanto on riittävä jatkoa varten, - Unioni kansakuntien Euroopan puolesta (AEN) ja Euroopan demokraattipuolue (PDE) eivät toteuttaneet talousarviota alustavan talousarvion mukaisesti, minkä seurauksena tukia vähennettiin ja liikaa maksettu tuki perittiin takaisin (AEN:ltä 110669,52 euroa ja PDE:ltä 113690,51 euroa); 53. korostaa, että Euroopan tason poliittiset puolueet ovat käyttäneet valtaosan käytettävissään olevista määrärahoista; 54. painottaa jälleen, miten tärkeää asetusta (EY) N:o 2004/2003 on parantaa parlamentin ehdotuksen mukaisesti 23. maaliskuuta 2006 annetussa parlamentin päätöslauselmassa [22] esitetyllä tavalla; 55. on tyytyväinen siihen, että Euroopan tason poliittisten puolueiden rahoitusta saatiin parannettua seuraavasti puhemiehistön 1. helmikuuta 2006 ekemällä päätöksellä: - kuluvan vuoden (n) tukia vastaavat tukikelpoiset menot voidaan maksaa vuonna n+1, - puhemiehistö hyväksyi suuntaa-antavan monivuotisen talousarvion vuosille 2007-2009; 56. on edelleen vakuuttunut siitä, että Euroopan tason poliittisille puolueille on annettava mahdollisuus muodostaa varanto, jonka avulla ne voisivat puolueen hajotessa täyttää lakisääteiset velvollisuutensa työntekijöitään ja sopimuskumppaneitaan kohtaan; kehottaa komissiota noudattamaan neuvottelumenettelyssä 21. marraskuuta 2006 antamaansa sitoumusta antaa ehdotus asetuksen (EY) N:o 2004/2003 muuttamisesta sisällyttämällä siihen asianmukaiset säännökset, joilla varainhoitoasetuksen 109 artiklassa tarkoitetun voiton tavoittelemisen kiellon ulkopuolelle jätetään omat varat, erityisesti Euroopan tason poliittisen puolueen vuotuiseen toimintaan liittyvät maksuosuudet ja jäsenmaksut, jotka ylittävät 25 prosenttia edunsaajan kannettaviksi jäävistä tukikelpoisista kustannuksista asetuksen (EY) N:o 2004/2003 10 artiklan 2 kohdan mukaisesti; Parlamentin kiinteistöpolitiikka 57. tunnustaa, että parlamentti pyrkii politiikkansa mukaisesti hankkimaan käyttämänsä toimitilat omistukseensa; toteaa, että parlamentti sijoitti näin ollen yhteensä 1,4 miljardia euroa kiinteistöihin vuosina 1992-2005, minkä ansiosta se on säästänyt vuoden 2006 loppuun mennessä omien laskelmiensa mukaan noin 700 miljoonaa euroa vuokrakuluissa ja muissa kuluissa; 58. pyytää pääsihteeriä toimittamaan asiasta vastaavalle parlamentin valiokunnalle yksityiskohtaiset tiedot parlamentin kolmen toimipaikan ylläpitokustannuksista yhteensä ja toimipaikoittain - sillä viimeksi näitä tietoja pyydettiin vuonna 2000, jolloin unionissa oli 15 jäsenvaltiota - jotta parlamentti saa paremman käsityksen kustannustensa rakenteesta ja voi määritellä alueet, joilla voidaan säästää; Strasbourg 59. toistaa, että talousarvion valvontavaliokunta on tarkastanut läpikotaisin Winston Churchill (WIC)-rakennuksen, Salvador de Madariaga (SDM)-rakennuksen ja IPE III -rakennuksen ostamiseen liittyneet tapahtumat valmistellessaan vuotta 2004 koskevaa parlamentin vastuuvapauden myöntämistä; 60. korostaa, että parlamentista tuli kyseisten kolmen rakennuksen omistaja 23. lokakuuta 2006 tehdyllä puhemiehistön yksimielisellä päätöksellä; huomauttaa, että kauppakirjan rahoitusta koskevien ja oikeudellisten ehtojen mukaan - kauppahinta, 143125000 euroa, maksetaan käteisenä kauppakirjan allekirjoituksen yhteydessä, ja kaksi tonttia luovutetaan kumpikin symboliseen yhden euron hintaan, - rakennukset siirtyvät parlamentin omistukseen kauppakirjan allekirjoittamispäivänä, - rakennusten peruskorjausohjelma, josta on sovittu alun perin SCI-Erasmen kanssa, jatkuu ja saatetaan loppuun Strasbourgin kaupungin vastuulla, - Strasbourgin kaupunki vastaa IPE III -rakennuksen peruskorjaustöiden rahoituksesta ja toteutuksesta, niin että rakennus luokitellaan ensimmäisen luokan julkiseksi rakennukseksi viimeistään 31. joulukuuta 2007; 61. ottaa huomioon, että puhemiehistö antoi samalla luvan maksaa kaikista kolmesta rakennuksesta seuraavansuuruiset vuokrat vuodelta 2006 puitesopimuksen allekirjoittamiseen ( 28. syyskuuta 2006) saakka oikeudellisen yksikön 26. kesäkuuta 2006 antaman lausunnon mukaisesti: 7352644,14 euroa WIC- ja SDM-rakennuksista ja 4023329,90 euroa IPE III -rakennuksesta; 62. toteaa lisäksi, että jos parlamentti luovuttaisi koko rakennuskompleksin jollekin muulle kolmannelle osapuolelle kuin Euroopan unionin toimielimelle tai elimelle, kauppakirjan mukaan tonttien omistusoikeus palautuisi Strasbourgin kaupungille symboliseen yhden euron hintaan ja rakennusten hinnasta sovittaisiin parlamentin ja Strasbourgin kaupungin kesken tai, mikäli sopua ei syntyisi, hinta määritettäisiin asiantuntija- arvion perusteella; Luxemburg 63. ottaa huomioon Luxemburgin viranomaisten ja parlamentin välillä tehdyn puitesopimuksen Konrad Adenauer -rakennuksen (KAD I ja II) laajentamisesta; toteaa, että puitesopimus kattaa maan, parlamentin oikeuden vuokrata rakennuksia osittain tai kokonaan ja ehdot rajoitetun esineoikeuden myöntämiseksi kenelle tahansa rakennusten ostajalle; 64. ottaa lisäksi huomioon, että lisätutkimusten tekemiseksi tarvittavan projektinjohdon, KAD-rakennusten laajennusurakkaa koskevan projektinjohdon ja urakkasopimusten kustannuksiksi arvioitiin 345170900 euroa (arvo toukokuussa 2005); 65. korostaa parlamentin hakevan ympäristöhyväksyntää KAD-rakennusten laajentamiselle ympäristöasioiden hallinta- ja auditointijärjestelmän (EMAS) mukaisesti; Bryssel 66. muistuttaa, että parlamentti allekirjoitti 10. lokakuuta 2004 pitkäaikaisen vuokrasopimuksen rakennusurakoitsijan kanssa ja antoi tälle rajoitetun esineoikeuden D4- ja D5-rakennusten rakentamiseksi ostooption säilyttäen; toteaa, että kustannukset ovat kokonaisuudessaan 325,2 miljoonaa euroa; toteaa lisäksi, että ennakkoon on maksettu 192,6 miljoonaa euroa; 67. toteaa, että puhemiehistö hyväksyi kulttuuripalvelualueen ja vierailijoille tarkoitetun Euroopan vierailukeskuksen perustamisen D4-rakennukseen heinäkuussa 2005; 68. painottaa, että Belgian hallitus on taannut - viimeksi pääministeri Guy Verhofstadtin kirjeellä 28. syyskuuta 2004 - että tonttimaan hankinnasta ja käytöstä koituvat kustannukset korvataan parlamentille ja että tätä tavanomaista menettelyä sovelletaan myös muihin Euroopan unionin toimielimiin; 69. pitää kuitenkin valitettavana, etteivät Belgian viranomaiset ole toistaiseksi noudattaneet sopimusta, joka koskee noin 43 miljoonan euron suuruisia maakustannuksia, ja kiistävät sen, että parlamentille olisi korvattava kokonaan D4- ja D5-rakennusten tonttimaan rakentamisesta koituvat kustannukset, joiden suuruudeksi parlamentin yksiköt arvioivat 30,8 miljoonaa euroa; 70. katsoo, ettei Belgian viranomaisten 15 miljoonan euron suuruista tarjousta voida hyväksyä; on sitä mieltä, ettei päällystystöitä maanalaisen rautatieaseman päällä, missä menee julkinen kulkuväylä, voida periaatteellisesti rahoittaa parlamentin määrärahoista; 71. ilmaisee tukensa puhemiehelle ja puhemiehistölle pyrkimyksessä ratkaista kiistat, jotka ovat syntyneet Belgian viranomaisten ja Euroopan parlamentin välille pyrittäessä turvaamaan parlamentin taloudelliset ja institutionaaliset huolen aiheet; 72. kehottaa näin ollen Belgian hallitusta noudattamaan edellä mainittua sopimusta; 73. katsoo, että parlamentin uusien rakennusten rakentaminen ja siitä aiheutuvat investoinnit rakentamiseen näiden rakennusten ympärillä on vaikuttanut lähiympäristöön asumisen ja liikenteen sekä työ- ja elinolojen suhteen, ja kehottaa sen vuoksi pääsihteeriä kuuleman säännöllisesti alueen asukkaiden edustajia ja ilmoittamaan saaduista tuloksista, jotta Euroopan parlamentin läsnäolon mahdollisia kielteisiä vaikutuksia voidaan rajoittaa yhdessä paikallisviranomaisten kanssa hyvissä ajoin ennen seuraavaa vastuuvapausmenettelyä; Vapaaehtoinen eläkejärjestelmä 74. muistuttaa, että tilintarkastustuomioistuin on todennut toistuvasti vuosikertomuksissaan, viimeksi vuonna 2005 (taulukko 10.2), että Euroopan parlamentin lisäeläkejärjestelmää varten on luotava asianmukainen oikeusperusta; muistuttaa, että tilintarkastustuomioistuimen mukaan olisi lisäksi vahvistettava selkeät säännöt mahdollisen alijäämän varalle; ottaa kuitenkin huomioon, että parlamentin oikeudellisen yksikön mukaan lisäeläkejärjestelmällä on jo riittävä oikeusperusta, koska EY:n perustamissopimuksen 199 artiklassa (entinen 142 artikla) määrätään Euroopan parlamentin itsemääräämisoikeudesta ja annetaan Euroopan parlamentille oikeus toteuttaa mitä tahansa työjärjestyksensä kannalta välttämättömiä toimia, ja että lisäksi siinä vaiheessa, kun jäsenten asemaa koskevat säännöt tulevat voimaan, sääntöjen 27 artikla muodostaa eläkerahaston oikeusperustan; 75. toteaa, että marraskuussa 2005 lisäeläkerahastossa oli 475 jäsentä, jotka maksoivat 948 euroa kuukausimaksua (1/3) suoraan yleisestä kulukorvauksesta, kun taas parlamentti maksoi kuukausittain 1896 euroa kustakin jäsenestä; 76. kehottaa vapaaehtoisen eläkerahaston jäseniä osoittamaan marraskuun 2007 loppuun mennessä, että yleisestä kulukorvauksesta maksetut kuukausimaksut on maksettu takaisin henkilökohtaisista tuloista, sillä muutoin rahaston jäseniä voidaan syyttää piilotuloista; 77. kehottaa hallintoaan keskeyttämään maksut tammikuusta 2008 alkaen niiden jäsenten osalta, jotka eivät ole osoittaneet, että jäsenen itsensä suorittama vapaaehtoisen eläkerahaston kuukausimaksu on maksettu takaisin henkilökohtaisista tuloista; 78. muistuttaa puhemiehistöä ja hallintoa, että näiden oli tarkoitus ennen 30. maaliskuuta 2007 ehdottaa toimenpiteitä, joilla varmistetaan, että eläkerahaston jäsenet suorittavat maksunsa eläkejärjestelmään suorien maksumääräysten avulla [23] henkilökohtaisista tuloista; 79. toteaa, että vapaaehtoisen eläkerahaston vakuutusmatemaattista tulosta, joka on ollut jo viiden vuoden ajan alijäämäinen, onnistuttiin kohentamaan 43756745 euron alijäämästä (vuonna 2004) 28875471 euron alijäämään vuonna 2005, mikä paransi myös rahaston vakuutusmatemaattista rahoitusasemaa 76,8 prosentista (vuonna 2004) 86,1 prosenttiin vuonna 2005; korostaa, että osakemarkkinat ovat heilahdelleet viime vuosina erittäin paljon, joten varmaksi ei voi tietää, mihin suuntaan rahaston vakuutusmatemaattinen alijäämä kehittyy; 80. kehottaa rahaston sijoitusjohtajaa suosimaan "maltillisen riskin" sijoituksia ja noudattamaan parlamentin päätöslauselmissa esitettyjä eettisen sijoittamisen normeja; 81. ottaa huomioon, että tammikuusta 2006 lähtien jäsenet voivat 60 vuotta täytettyään ja maksettuaan eläkemaksuja vain viisi vuotta saada kuukausittain 1304 euroa eläkettä; 82. pitää myönteisenä, että puhemiehistö on asettanut työryhmän tutkimaan vapaaehtoisen eläkerahaston taloudellista tilannetta riippumattoman vakuutusmatemaattisen tutkimuksen perusteella; pyytää, että talousarvion valvontavaliokunnalle tiedotetaan työryhmän tutkimustuloksista säännöllisin väliajoin; 83. katsoo, että parlamentin ja eläkerahaston välisestä suhteesta on tehtävä sopimus heti, kun puhemiehistön työryhmä on päättänyt työnsä; 84. katsoo, että Euroopan parlamentin jäsenten asemaa koskevien sääntöjen tultua voimaan vapaaehtoisen eläkerahaston olisi keskityttävä vain säilyttämään eläkeoikeudet (jotka ovat kertyneet kesäkuuhun 2009 mennessä), mikä tarkoittaa, etteivät Euroopan parlamentin jäsenet eivätkä rahaston jäsenet voi enää suorittaa maksuja rahastoon; kehottaa puhemiehistöä tekemään tarvittavat toimenpiteet, Euroopan parlamentissa työskentelevät avustajat 85. pitää myönteisenä puhemiehistön 25. syyskuuta 2006 tekemää päätöstä Euroopan parlamentin avustajia koskevan koodeksin hyväksymisestä; on sitä mieltä, että koodeksi olisi toimitettava kirjallisesti jokaiselle jäsenelle tämän äidinkielellä; 86. toteaa pääsihteerin 24. tammikuuta 2007 toimittamien tietojen perusteella, että tällä hetkellä akkreditoituja avustajia on yhteensä 1416, joista 433 on palveluntarjoajia (luonnollisia henkilöitä), noin 583 on tehnyt jäsenen kanssa suoran työsopimuksen ja loput 400 on palkattu palveluntarjoajan kautta; näistä suurin piirtein 138:lla on Belgian lainsäädännön mukaan tehty työsopimus (14 prosenttia akkreditoiduista avustajista, joilla on työsopimus); toteaa, että vuonna 2005 parlamentin avustajien kanssa tehtiin 4060 sopimusta (1673 työntekijää ja 2387 palveluntarjoajaa, joista 1687 on luonnollisia henkilöitä ja 700 oikeushenkilöitä) ja 492 harjoittelijan palkka maksettiin avustajakorvauksista; 87. korostaa tässä yhteydessä vasta myöhemmin tänä vuonna valmistuvan, jäsenten avustajakorvauksia koskevan tarkastuksen tärkeyttä; pyytää näin ollen talousarvion valvontavaliokuntaa käsittelemään tarkastuskertomusta yhdessä jäsenten korvauksia koskevien aiempien huomautusten [24] kanssa vuotta 2006 koskevan vastuuvapausmenettelyn yhteydessä; 88. panee merkille, että avustajien asemaa koskevien sääntöjen laatiminen edellyttää neuvotteluja komission ja neuvoston kanssa ja että puhemiehistö haluaa kuulla myös oikeudellisten asioiden valiokuntaa; kehottaa näin ollen uutta puhemiehistöä viemään asiaa eteenpäin, jotta avustajien palkkauksesta ja työehdoista sekä sosiaaliturvasta ja verotuksesta saadaan laadittua säännökset; 89. katsoo, että asiasta meneillään olevan keskustelun perusteella jäsenten avustajien asemaa käsittelevän parlamentaarisen työryhmän toimintaa olisi syytä jatkaa; Euroopan parlamentin Kioto+-suunnitelma 90. palauttaa mieliin muutamia keskeisiä tilastotietoja, joista käy ilmi, miten valtavasti Euroopan parlamentti vaikuttaa ympäristöön (tiedot vuodelta 2004): - sähkömenot 6,2 miljoonaa euroa - lämmitys ja kaasu 235364 GJ/vuosi - hiilidioksidipäästöt 11245 t/vuosi - paperi/painatuskeskus 70523 laatikkoa à 2500 A4-arkkia (846,3 t) - vesi 167830 m = 258836 euroa - tavanomainen jäte 2098 t = 347387 euroa - pysäköintitilat 5156 pysäköintipaikkaa; 91. pyytää pääsihteeriä toimittamaan asiasta vastaavalle parlamentin valiokunnalle analyysin parlamentin kolmen toimipaikan ja niihin liittyvien matkustusvaatimusten ympäristövaikutuksista yhteensä ja toimipaikoittain; 92. pitää myönteisenä puhemiehistön 19. huhtikuuta 2004 tekemää päätöstä ympäristöasioiden hallintajärjestelmän perustamisesta Euroopan parlamenttiin ympäristöasioiden hallinta- ja auditointijärjestelmää koskevan asetuksen (EMAS-asetus) mukaisesti, mikä tarjoaa erinomaisen välineen parlamentin toiminnan ympäristövaikutusten hallitsemiseksi; 93. pitää myönteisinä myös muita ympäristövaikutusten vähentämiseksi esitettyjä aloitteita, kuten painatuskeskuksen uudelleenorganisointi, uusien ja kevyempien säiliöiden käyttöönotto asiakirjojen kuljetuksessa, polkupyörien käyttömahdollisuus Brysselissä ja Luxemburgissa, videoneuvottelujen järjestäminen ja mustekasettien kierrätys; 94. pitää EMAS-rekisteröintiä erittäin myönteisenä; pitää kuitenkin valitettavana, että EMAS-toimintasuunnitelmassa asetetaan hyvin vaatimattomat vähennystavoitteet (5 prosenttia lämmityksen ja ilmastoinnin osalta), ehdotetaan myöhäisiä määräaikoja (valaistuksen energiankulutuksen vähentäminen vuoteen 2011 mennessä) ja perustetaan useita työryhmiä tutkimaan pelkkiä yksittäisiä parannuksia; 95. huomauttaa, että Euroopan unioni on johtavassa asemassa keskusteltaessa ilmastonmuutoksesta kansainvälisesti; katsoo näin ollen, että parlamentin olisi tuettava aktiivisesti Kioton pöytäkirjaan perustuvien EU:n sitoumusten täyttämistä ja täytettävä myös ilmastonmuutosta koskevissa omissa päätöslauselmissaan asetetut tavoitteet - etenkin vähennettävä hiilidioksidipäästöjä 30 prosenttia vuoteen 2020 mennessä; 96. kehottaa hallintoaan laatimaan Kioto+-suunnitelman, jossa esitellään EMAS-järjestelmän toimenpiteitä kunnianhimoisempi ja kattavampi toimintasuunnitelma, jotta kansalaisille voidaan osoittaa Euroopan parlamentin pyrkivän saavuttamaan samat tavoitteet, joiden saavuttamista se vaatii muiltakin; 97. on sitä mieltä, että Kioto+-suunnitelman toimiin olisi sisällyttävä seuraavaa: - taataan, että Luxemburgissa sijaitsevan KAD-rakennuksen laajennuksessa käytetään esimerkillisesti parhaita ympäristökäytäntöjä (perustamalla sadeveden keräys-, varastointi- ja hyödyntämisjärjestelmä; vähentämällä energiankulutusta ekoteknologian avulla; käyttämällä uusinta tekniikkaa esimerkiksi lämmöneristyksessä tai ilmastointijärjestelmiä, joissa on lämmön talteenotto tai automaattinen jäähdytys; käyttämällä aurinkopaneeleja vedenlämmitykseen ja varaamalla mahdollisuus lämmön ja sähkön yhteistuotantoyksikköön), - laaditaan yhtenäinen energiansäästösuunnitelma energiankulutusta koskevan tarkastuksen ja energiahäviön pääsyitä koskevan tutkimuksen perusteella; energiahäviötä voidaan havainnollistaa rakennuksista laadittavin lämpögraafisin kuvin, - harkitaan sähköntoimittajan vaihtamista tai sähkösopimuksen neuvottelua uudelleen nykyisen toimittajan (nykyisten toimittajien) kanssa, jotta sähkö saadaan ostettua yhtiöiltä, joilla on vähiten kielteistä vaikutusta ympäristöön, - vähennetään paperin käyttöä edelleen (846 tonnia vuonna 2004), - pyritään vähentämään vedenkulutusta merkittävästi (mikä ei näytä olevan tavoitteena nykyisessä EMAStoimintasuunnitelmassa), - vähennetään virka-autojen hiilidioksidipäästöjä 130 grammaan kilometriä kohti vuoteen 2012 mennessä, - harkitaan hybridiautojen käyttämistä virka-autoina mahdollisuuksien mukaan, - järjestetään parlamentissa tiedotuskampanja, jossa esitellään kyselyissä ilmi tulleiden, virkamiesten ja muun henkilökunnan kulkemistarpeiden ja -tottumusten perusteella laadittu parlamentin liikkumisen ohjaussuunnitelma, jossa tuodaan esiin kestävien kulkuvälineiden etuja ja rohkaistaan käyttämään niitä (esimerkiksi kävely, pyöräily, joukkoliikenne, auton yhteiskäyttö ja yhteiskyydit), - pidetään yhteyttä paikallisten ja alueellisten joukkoliikennepalvelujen tarjoajiin, jotta joukkoliikenneverkostoa saadaan tehostettua ja parlamentin ja muiden toimielinten henkilöstöä houkuteltua näin siirtymään joukkoliikenteen käyttäjiksi, - pyydetään puhemiehistöä perustamaan pysyvä ja näkyvä liikkumisen ohjauksen tietopiste, josta asiakkaat saavat tietoa ja apua kestävästä liikkumisesta, - rohkaistaan käyttämään tietotekniikkaa ja videoneuvottelua matkustamisen vähentämiseksi, - pyritään vähentämään matkaa, jonka parlamentin kahviloissa ja ruokaloissa myytävä ruoka kulkee ennen kuluttajalle päätymistä; Yhdenvertaiset mahdollisuudet Euroopan parlamentissa 98. katsoo, että yhdenvertaisten mahdollisuuksien tarjoamisen on oltava oleellinen osa parlamentin henkilöstöpolitiikkaa; pitää näin ollen myönteisenä tasa-arvoasioista vastaavan varapuhemiehen kattavaa mietintöä, jonka puhemiehistö hyväksyi 29. marraskuuta 2006; odottaa, että sen päätelmät pannaan täysimääräisesti täytäntöön; 99. huomauttaa, että parlamentin yhdenvertaisten mahdollisuuksien politiikan olisi oltava oleellinen osa tarjousmenettelyjä ja että se olisi otettava asianmukaisesti huomioon tehtäessä sopimuksia parlamentille palveluja tarjoavien yritysten kanssa; 100. hyväksyy puhemiehistön asettamat tavoitteet naisten nimittämiseksi johtotehtäviin; panee tyytyväisenä merkille, että ylintä johtoa koskevat tavoitteet on lähestulkoon täytetty; 101. kiinnittää huomiota epäsuhdan jatkumiseen keskitason johtotehtävissä; pitää myönteisinä henkilöstöasioiden pääosaston toteuttamaa kyselyä ja toimenpiteitä; kehottaa kuitenkin tekemään arvion kokeiluluontoisesta koulutusohjelmasta, joka on tarkoitettu yksikönpäällikön tehtäviin tähtääville naisille; 102. korostaa, että työ- ja yksityiselämän parempi tasapaino voi edistää yhdenvertaisia mahdollisuuksia; kehottaa näin ollen toteuttamaan konkreettisia toimia, joilla tehdään henkilöstön työjärjestelyistä joustavampia, voimassa olevien säännösten täydennykseksi; 103. panee merkille henkilöstöasioiden pääosaston pyrkimykset parantaa hallinto- ja talousarviomenettelyjä äitiys- tai vanhempainvapaalla olevien tai osa-aikatyötä tekevien työntekijöiden sijaistamiseksi; pyytää puhemiehistöä ja budjettivaliokuntaa varaamaan talousarviosta riittävät varat, jotta kyseisille työntekijöille saadaan palkattua aina sijaiset; 104. pitää myönteisinä pyrkimyksiä parantaa vammaisten kulkemista parlamentissa, olipa kyse jäsenistä, avustajista, henkilökunnasta tai tavallisista kansalaisista; pitää puhemiehistön hyväksymää, vammaisille tarkoitettua työharjoittelua koskevaa pilottihanketta myönteisenä toimenpiteenä pitäen samalla mielessä, että pitkän aikavälin tavoitteena on ottaa vammaisuus täysin huomioon kaikessa henkilöstötoiminnassa; 105. kehottaa pääsihteeriä ottamaan parlamentin henkilöstöpolitiikassa kattavasti huomioon 13. maaliskuuta 2003 annetun päätöslauselman sukupuolten tasa-arvon valtavirtaistamisesta [25]; suosittelee tasa-arvoisen budjetoinnin käyttöönottoa vuoden 2008 talousarviossa; Parlamentti ja Euroopan petostentorjuntavirasto (OLAF) 106. pitää myönteisenä, että parlamentin ja Euroopan petostentorjuntaviraston OLAFin yhteistyö nähdään yleisesti tyydyttävänä; on kuitenkin huolissaan siitä, että joidenkin tutkimusten päätökseen saattaminen vie paljon aikaa; 107. pyytää talousarvion valvontavaliokuntaa kutsumaan OLAFin johtajan keskustelemaan yhteisistä asioista ennen heinäkuun 2007 loppua; 108. on tietoinen siitä, että parlamentti ja neuvosto keskustelevat Euroopan petostentorjuntaviraston (OLAF) tutkimuksista 25. toukokuuta 1999 annetun Euroopan parlamentin ja neuvoston asetuksen (EY) N:o 1073/1999 [26] tarkistamisesta lähiaikoina; "Pelin tehostaminen" — Parlamentin hallintouudistus 109. huomauttaa, että parlamentin pääsihteeristön uudelleenorganisointi ammattimaisuuden, laadukkuuden ja synergian lisäämiseksi on saatu lähestulkoon päätökseen; toteaa, että seuraavat muutokset on tehty: - entinen valiokuntien ja valtuuskuntien pääosasto on jaettu kahtia sisäasioiden pääosastoon ja ulkoisten politiikkojen pääosastoon, mikä vastaa paremmin lainsäädäntövastuun lisääntymistä ja erikoistumisasteita, - Euroopan parlamentin ja jäsenvaltioiden parlamenttien välisiä suhteita on parannettu, - entinen tutkimuksen pääosasto on hajotettu ja perustettu uudelleen parlamentin valiokuntien kanssa tiiviisti yhteistyötä tekevien toimialayksikköjen muodossa, - parlamentin valiokunnille on annettu asiantuntijamäärärahat ulkoisten tutkimusten teettämistä ja riippumattomien asiantuntijoiden käyttöä varten, - kirjastoa ja sen käyttöä on kehitetty, - monialaisia hankeryhmiä on perustettu ensisijaisia kysymyksiä varten, ja - parlamentissa laadittujen tekstien laatua on parannettu; 110. pitää myönteisenä uudistuksilla aikaan saatua edistystä; 111. korostaa samalla, että ulkoisten tutkimusten eritelmien olisi oltava selkeitä, rahoitus riittävää ja määräajat realistisia, jotta tutkimuslaitokset voivat tarjota laadukasta apua; Edellisen vuoden vastuuvapautta koskevan päätöslauselman seuranta 112. panee merkille, että puhemiehistö nimitti 30. marraskuuta 2005 kaksi varapuhemiestä ja kaksi kvestoria valmistelemaan jäsenten kuluja ja korvauksia koskevia uusia sääntöjä heinäkuussa 2009 voimaan tulevien, jäsenten asemaa koskevien sääntöjen mukaisesti; pyytää, että talousarvion valvontavaliokunnalle annetaan jäljennös 13. joulukuuta 2006 annetusta välikertomuksesta ja muista lausunnoista, joita työryhmä mahdollisesti laatii; korostaa, että jäsenten korvauksia koskevasta tarkastuksesta tulee olemaan työryhmälle paljon hyötyä; 113. toteaa, ettei puhemiehistöllä ole tällä haavaa aikomusta muuttaa jäsenten matkakorvauksia koskevia sääntöjä niin, että jäsenille korvattaisiin heidän niin halutessaan vain todelliset matkakulut; toteaa lisäksi, että 27 jäsentä palautti parlamentille osan saamistaan matkakorvauksista (148963,57 euroa) vuonna 2005; 114. toteaa, että valtuutetut tulojen ja menojen hyväksyjät ovat tarkastaneet järjestelmällisesti parlamentin pitkäaikaiset sopimukset eikä tarkastuksessa ilmennyt parlamentin taloudellisen edun vastaisia tilanteita; pitää myönteisenä, että tarkastus suoritetaan jatkossa vuosittain ja että sen tulokset liitetään vuotuisiin toimintakertomuksiin; 115. toteaa, että vuoden 2004 laajentumisen yhteydessä perustettiin 984 virkaa: 489 vuonna 2003, 355 vuonna 2004 ja 150 vuonna 2005; marraskuun 2006 loppuun mennessä oli palkattu 518 virkamiestä ja 336 väliaikaista toimihenkilöä; lisäksi marraskuun 2006 loppuun mennessä oli palkattu 65 bulgarialaista ja 79 romanialaista sopimussuhteista toimihenkilöä; 116. panee merkille lainopilliset ja käytäntöä koskevat ongelmat, jotka liittyvät elektronisen allekirjoitusjärjestelmän käyttöönottoon: lainopilliselta kannalta kaivataan selvennystä siihen, miten hanke sovitetaan yhteen tarkistusten esittämistä täysistunnossa koskevien työjärjestyksen määräysten kanssa; käytännön kannalta tarkistusten ja parlamentin kysymysten jättämistä koskevat järjestelyt olisi määriteltävä uudelleen; 117. kysyy, miten pääsihteeri aikoo panna täytäntöön toimielinten välisen sopimuksen paremmasta lainsäädännöstä; 118. muistuttaa, että kurinpitolautakunta on saanut päätökseen työnsä, joka koski vastuuta 4136125 Belgian frangin poikkeamasta kassatilanteen ja vuoden 1982 vastaavien tilien välillä; pyytää pääsihteeriä tiedottamaan talousarvion valvontavaliokunnalle kurinpitomenettelyn tuloksista sekä siitä, onko kyseinen summa saatu takaisin korkoineen. [1] EUVL L 60, 8.3.2005. [2] EUVL C 264, 31.10.2006, s. 1. [3] DV/614096EN.doc. [4] EUVL C 263, 31.10.2006, s. 1. [5] EUVL C 263, 31.10.2006, s. 10. [6] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1). [7] PE 349.540/BUR/ANN/DEF. [8] EUVL L 177, 6.7.2007, s. 3. [9] EUVL L 262, 7.10.2005, s. 1. [10] PE 377.686/BUR. [11] Ks. edellä mainitun 26. syyskuuta 2006 annetun päätöslauselman 7 kohta. [12] EUVL L 196, 27.7.2005, s. 28. [13] EUVL L 330, 4.11.2004, s. 160. [14] EUVL L 148, 16.6.2003, s. 62. [15] Komission asetus (EY, Euratom) N:o 2342/2002, annettu 23 päivänä joulukuuta 2002, Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä (EYVL L 357, 31.12.2002, s. 1). [16] Vuotta 2001 koskevasta vastuuvapaudesta annetun päätöslauselman 90 kohta (EUVL L 148, 16.6.2003, s. 62). [17] Kirje talousarvion valvontavaliokunnan puheenjohtajalle 11. tammikuuta 2007 (300319). [18] Puhemiehistön 30. kesäkuuta 2003 tekemä päätös. [] alamomentin 3701 soveltamissääntöjen mukaan. [] PPE: Euroopan kansanpuolue; PSE: Euroopan sosialidemokraattinen puolue; ELDR: Euroopan liberaali- ja demokraattipuolue EFPG: Euroopan vihreiden puolueiden federaatio; AEN: Unioni kansakuntien Euroopan puolesta; PDE: Euroopan demokraattipuolue; GE: Euroopan vasemmistopuolue; EFA: Euroopan vapaa allianssi. [21] EUVL L 297, 15.11.2003, s. 1. [22] EUVL C 292 E, 1.12.2006, s. 127. [23] Ks. edellä mainitun 26. syyskuuta 2006 annetun päätöslauselman 88 kohta. [24] Ks. edellä mainitun 26. syyskuuta 2006 annetun päätöslauselman 73-79 kohta. [25] EUVL C 61 E, 10.3.2004, s. 384. [26] EYVL L 136, 31.5.1999, s. 1. --------------------------------------------------